கேள்வி: காரணித் தேற்றம் - பல்லுறுப்புக்கோவைகளைக் காரணிப்படுத்தல் என்பது என்ன?
பதில்: பல்லுறுப்புக்கோவைகளின் காரணிகளையும் மூலங்களையும் கண்டுபிடிப்பதற்கு காரணித் தேற்றம் பயன்படுகிறது. மேலும் இத்தேற்றத்தைக் கொண்டு, ஒரு பல்லுறுப்புக்கோவையின் தெரிந்த காரணியை அப்பல்லுறுப்புக்கோவையிலிருந்து நீக்கி அதனைச் சிறிய படிகொண்ட பல்லுறுப்புக்கோவையாக மாற்றியபின்னர் அப்புதுக்கோவையின் மூலங்களை எளிதாகக் கண்டுபிடிக்க முடியும். இம்முறையை செயற்படுத்தும் படிகள்:. # முதலில் பல்லுறுப்புக்கோவை f இன் ஒரு மூலம் a ஊகிக்கப்படுகிறது. # அடுத்து காரணித் தேற்றத்தில் மூலம் (x-a) ஆனது f(x) இன் காரணி என உறுதிசெய்யப்படுகிறது. # பல்லுறுப்புக்கோவை நெடுமுறை வகுத்தல் அல்லது தொகுமுறை வகுத்தல் முறைகளைப் பயன்படுத்தி g(x) = \frac{f(x)}{(x-a)} பல்லுறுப்புக்கோவை காணப்படுகிறது. # பல்லுறுப்புக்கோவை g இன் பல்லுறுப்புக்கோவையின் படி f இன் படியைவிட ஒன்று குறைவு என்பதால் அதன் மூலங்களை எளிதாகக் கண்டுபிடிக்க முடியும்.